জেনারেল সাহেব বলেছেন ২০০২ এর আগে (এমনকি তোমারও ভাষায়) ‘average and not much energetic’ অফিসারদের বিডিআর এ নিয়োগ দেয়া হয়েছে। এই যে ঢালাওভাবে উল্লেখযোগ্য সংখ্যক অফিসারকে ‘average’, ‘not much energetic’ হিসেবে তোমার জেনারেল আর তার সপক্ষে তুমিও প্রচার করলে – তাতে কি সেনাবাহিনীর সম্মান কিছু বাড়লো? নাকি ঢালাওভাবে একটি নির্দিষ্ট টাইম ফ্রেমের কিছু অফিসারদের বিরুদ্ধে এই অভিযোগ করে তুমি নিজের fairness এবং দায়িত্বশীল মন মানসিকতার পরিচয় দিলে? জেনারেল সাহেব যখন বলেন যে ২০০২ এর আগে বিডিআর জওয়ানেরা যথেচ্ছ দুর্নীতি করে বাড়ীগাড়ি করতো তখন তা তাদের কমান্ডিং সেনা অফিসারদের ভূমিকা, সততা, কিংবা নিদেন পক্ষে দুর্নীতি লালন সম্বন্ধে কি ইঙ্গিত দেয়, যদি জেনারেলের যুক্তিকে সত্য ধরে নিই? এর পরেও কি তুমি বলবে যে সেনাবাহিনীর ভাবমূর্তি বিনষ্ট করেছি আমি, তোমার এই জেনারেল নয়? তাছাড়া প্রশ্ন হল, এই অফিসাররা average কিনা সেই রায় দেয়ার এখতিয়ার কার? জেনারেলের? নাকি তোমার?